CELEX: 32015D0267
Language: hu
Date: 2015-02-17 00:00:00
Title: A Bizottság (EU) 2015/267 végrehajtási határozata ( 2015. február 17. ) a 2007/777/EK határozat II. mellékletének a bizonyos húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében szereplő, Japánra vonatkozó bejegyzés tekintetében történő módosításáról (az értesítés a C(2015) 738. számú dokumentummal történt)  EGT-vonatkozású szöveg

19.2.2015   
            
            
               HU
            
            
               Az Európai Unió Hivatalos Lapja
            
            
               L 45/19
            
         A BIZOTTSÁG (EU) 2015/267 VÉGREHAJTÁSI HATÁROZATA
   (2015. február 17.)
   a 2007/777/EK határozat II. mellékletének a bizonyos húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében szereplő, Japánra vonatkozó bejegyzés tekintetében történő módosításáról
   
      
         (az értesítés a C(2015) 738. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke 1. pontja első albekezdésére, 8. cikke 4. pontjára és 9. cikke (4) bekezdésének c) pontjára,
   mivel:
   
               (1)
            
            
               A 2007/777/EK bizottsági határozat (2) állat- és közegészségügyi szabályokat állapít meg bizonyos húskészítmények, kezelt gyomor, hólyag és belek (a továbbiakban: áruk) szállítmányainak az Unióba történő behozatalára, az Unión keresztül történő szállítására és az Unión belüli tárolására vonatkozóan.
            
         
               (2)
            
            
               A 2007/777/EK határozat II. mellékletének 2. része meghatározza azon harmadik országoknak, illetve e harmadik országok azon részeinek jegyzékét, ahonnan az említett áruk Unióba történő behozatala engedélyezett, feltéve, hogy elvégezték rajtuk a határozat ugyanezen mellékletének 4. részében meghatározott vonatkozó kezeléseket. A vonatkozó kezelések célja az egyes árukhoz, valamint a harmadik országokban vagy részeikben fennálló állat-egészségügyi helyzethez kapcsolódó állat-egészségügyi kockázatok kiküszöbölése. A 4. rész meghatározza az „A” nem specifikus kezelést, valamint az áruhoz kapcsolódó állat-egészségügyi kockázat súlyosságának csökkenő sorrendjében a „B”–„F” specifikus kezeléseket.
            
         
               (3)
            
            
               Japán nem szerepel a 2007/777/EK határozat II. mellékletének 2. részében mint olyan harmadik ország, ahonnan az áruk Unióba történő behozatala engedélyezett. Japán ugyanakkor kérte a jegyzékbe történő felvételét a következőkből előállított áruk vonatkozásában: háziasított szarvasmarha- és sertésfélék, tenyésztett hasított körmű vadak, baromfi és tenyésztett vadszárnyasok (a laposmellű futómadár kivételével).
            
         
               (4)
            
            
               A 206/2010/EU bizottsági rendelet (3) az állat-egészségügyi bizonyítványra vonatkozó követelményeket állapít meg a friss hús Unióba való behozatala tekintetében. A szóban forgó rendeletnek megfelelően az emberi fogyasztásra szánt frisshússzállítmányok Unióba való behozatala csak abban az esetben lehetséges, ha azok az említett rendelet II. mellékletének 1. részében felsorolt harmadik országokból, e harmadik országok területéről vagy részéről érkeznek, és megfelelnek az uniós jogszabályokban megállapított vonatkozó követelményeknek.
            
         
               (5)
            
            
               Japán szerepel a 206/2010/EU rendelet II. mellékletének 1. részében a szarvasmarhafélék friss húsát tartalmazó szállítmányok vonatkozásában, tehát az uniós jog elismeri, hogy a szóban forgó szállítmányok tekintetében az említett ország megfelelő állat-egészségügyi garanciákat biztosít. Ennek megfelelően a 2007/777/EK határozat II. mellékletének 2. részében foglaltak szerint a szóban forgó harmadik országból az említett melléklet 4. részében meghatározott „A” nem specifikus kezelés elvégzésének követelménye mellett engedélyezni kell a szarvasmarhafélékből előállított árukat tartalmazó szállítmányok Unióba történő behozatalát.
            
         
               (6)
            
            
               Japán 2014-ben a területén található gazdaságokban előforduló, H5 altípusba tartozó magas patogenitású vírustörzsek okozta madárinfluenza (HPAI) kitörésekről értesítette a Nemzetközi Állatjárványügyi Hivatalt (OIE). A szóban forgó betegség megfékezésére és terjedésének korlátozására Japán elrendelte az érintett állományok felszámolását. Emellett több alkalommal megerősítést nyert a H5 altípusba tartozó HPAI előfordulása a vadon élő madarak körében az ország területén. Ennek megfelelően a 2007/777/EK határozat II. mellékletének 2. részében foglaltak szerint a szóban forgó harmadik országból az említett melléklet 4. részében meghatározott „D” specifikus kezelés elvégzésének követelménye mellett engedélyezni kell a baromfiból előállított árukat tartalmazó szállítmányok Unióba történő behozatalát.
            
         
               (7)
            
            
               Japán értesíti az OIE-t a sertésféléket érintő betegségek kitörése esetén, és a szóban forgó harmadik országban kedvező a járványügyi helyzet azon betegségek tekintetében, amelyekre a sertésfélék fogékonyak, és amelyek vonatkozásában a 206/2010/EU rendeletnek megfelelően garanciák igazolása szükséges. Ennek megfelelően a 2007/777/EK határozat II. mellékletének 2. részében foglaltak szerint a szóban forgó harmadik országból engedélyezni kell a sertésfélékből előállított árukat tartalmazó szállítmányok Unióba történő behozatalát, amennyiben elvégezték rajtuk az említett melléklet 4. részében meghatározott „B” specifikus kezelést.
            
         
               (8)
            
            
               A 2007/777/EK határozat II. mellékletének 2. részét ezért ennek megfelelően módosítani kell a háziasított szarvasmarha- és sertésfélékből, a tenyésztett hasított körmű vadakból, a baromfiból és a tenyésztett vadszárnyasokból (a laposmellű futómadár kivételével) előállított áruknak Japánból az Unióba történő behozatala engedélyezése érdekében.
            
         
               (9)
            
            
               A 2007/777/EK határozatot ezért ennek megfelelően módosítani kell.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2007/777/EK határozat II. mellékletének 2. része e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. február 17-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 18., 2003.1.23., 11. o.
   
   
      (2)  A Bizottság 2007. november 29-i 2007/777/EK határozata a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.).
   
      (3)  A Bizottság 2010. március 12-i 206/2010/EU rendelete az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról (HL L 73., 2010.3.20., 1. o.).
   
      MELLÉKLET
      A 2007/777/EK határozat II. mellékletének 2. része az Izlandra és a Kenyára vonatkozó bejegyzések között a következő, Japánra vonatkozó bejegyzéssel egészül ki:
      
         
                     „JP
                  
                  
                     Japán
                  
                  
                     A
                  
                  
                     XXX
                  
                  
                     B
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX”